цел, обслужващи домакинства.
 Социалноосигурителните обезщетения включват стойността на всички социалноосигурителни вноски и данък върху общия доход, платими върху обезщетенията от бенефициера на социалноосигурителните схеми или на данъчните органи.
 За да бъде класифициран като социалноосигурително обезщетение, трансферът трябва да отговаря на един от двата критерия:
 —
 покритието е задължително (съгласно закон, нормативен акт или колективен трудов договор) за въпросната група;
 —
 същият се основава на принципа на социалната солидарност (т.е. ако това е пенсия, базирана на застраховка, премията и правата не са пропорционални на индивидуалната експозиция на риск на защитените лица).
 Социалноосигурителните обезщетения се разделят на:
 1)
 семейни/детски надбавки (HY050G);
 2)
 жилищни надбавки (HY070G);
 3)
 обезщетения за безработица (PY090G);
 4)
 обезщетения за старост (PY100G);
 5)
 обезщетения за преживели лица (PY110G);
 6)
 обезщетения за заболяване (PY120G);
 7)
 обезщетения за инвалидност (PY130G);
 8)
 надбавки за образование (PY140G);
 9)
 Надбавки/обезщетения за социално изключване, некласифицирани другаде (HY060G).
 Социалноосигурителните обезщетения се класифицират като такива „с условия за имуществено състояние“ и такива „без условия за имуществено състояние“, както и като „зависещи от вноски“ и „независещи от вноски“.
 Зависещите от вноски схеми са схеми за социална закрила, за които се изисква плащане на вноски от защитените лица или от други страни за тяхна сметка, с цел да се гарантира индивидуално право на обезщетение.
 Независещите от вноски схеми са схеми за социална закрила, при които правото на обезщетение не зависи от плащането на вноски от защитените лица или от други страни за тяхна сметка.
 Социалноосигурителните обезщетения с условия за имуществено състояние са такива, които изрично или по подразбиране зависят от това дали доходът и/или богатството на бенефициера попадат под определено равнище.
 Социалноосигурителните обезщетения без условия за имуществено състояние са такива, които не зависят от това дали доходът и/или богатството на бенефициера попадат под определено равнище.
 Социалноосигурителните обезщетения не включват:
 —
 обезщетения, изплащани по схеми, в които получателят е правил само доброволни плащания, независимо от своя работодател или държавата (които се включват при „Пенсии от индивидуални частни фондове (различни от тези, обхванати по ESSPROS“ (PY080G).
 1.4.1.1. Семейни/детски надбавки (HY050G)
 Функцията на семейните/детски надбавки се отнася до обезщетения, които:
 —
 предоставят финансова подкрепа на домакинствата за отглеждане на деца;
 —
 предоставят финансова помощ на хора, които издържат роднини, различни от деца.
 Това включва:
 —
 обезщетение за поддържане на дохода в случай на раждане на дете: плащания по единна ставка или такива на базата на дохода, предназначени за обезщетяване на родителя за пропуснати доходи поради отсъствие от работа във връзка с раждане на дете за периода преди и/или след излизането в отпуск за тази цел или във връзка с осиновяване;
 —
 плащане при раждане: обезщетения, които обикновено се изплащат като глобална сума или на вноски, в случай на раждане на дете или осиновяване;
 —
 обезщетение при родителски отпуск: обезщетение, изплатено на майката или на бащата в случай на прекъсване на работа или работа на намален работен ден за отглеждане на дете, обикновено в ранна възраст;
 —
 семейни или детски надбавки: периодични плащания на член от домакинството с деца на негова издръжка, с цел подпомагане по отношение на разходите за отглеждането им;
 —
